English: Could I thank everybody who has contributed to the debate? I think the debate that we've had in the last hour has shown how valuable having this kind of discussion is, and indeed how having an even broader discussion in terms of timing and the number of contributions would enrich and help the Minister and others in developing the Government's budget, but that it's important to do that at the early, formative stage, rather than as we now find ourselves, unfortunately this time, having it later in the process than we would wish. I'll pick up on a couple of points. I think Nick Ramsay started by reminding us of the importance of engaging with the public more broadly, and evidently that's something that the Finance Committee is trying to do. It's something that every committee in this Assembly should be doing. Indeed, every Member should be embracing each and every opportunity to engage with constituents. I think that Mike Hedges's point was about that geographical broadening as well, in terms of who we speak to. And, of course, the consultation by the committee, which finishes today, as I mentioned earlier, is an opportunity to throw that net out wider. It was interesting and encouraging to hear many Members referring to rural factors as one of the areas that is seeing a great deal of pressure at present. And I want to thank Alun Davies particularly for just asking the question, 'Well, what are we scrutinising?' Because we do get sucked into scrutinising line by line, where, very often, we don't take that step back to look at the shape of the budget as a whole and how that links with the ambitions or policy objectives of the Government. I think that is a central factor of our work as a committee, and other committees. When he mentioned that he had three priorities, I was afraid that he was going to say, 'Blaenau Gwent, Blaenau Gwent and Blaenau Gwent', but he didn't, to be fair to him. 'Education, public transport and climate change' is what he said. And, of course, that's the point. Every Member will have their three priorities, I'm sure, as we've heard from others today, and that's the exact intent of this debate, to give a platform and a voice to those priorities as the Government forms its budget. Rhun, Dawn Bowden and others talked about the tension between funding health services and other services, as did Mike Hedges in the context of the preventative value of investing in social services or social care services particularly. We've heard in the context of local government - . Nick Ramsay used the term 'saturation point' and I've heard 'tipping point' and 'we're on the edge'. These lines are often repeated to us, but I do think that the time has come for the Government to front up to this and we need to do something now about the situation. Mark Reckless raised an important point, I think, in terms of the disconnect between engaging with stakeholders and our scrutiny of the budget. It is inevitable, as he said, because it is an executive-led process and maybe the perception of the public is one that suggests that they think that we have more influence than we would like, certainly. But that's not only true in the context of finance. I think that's true of other contexts very often: the lack of differentiation between the Welsh Government and the role of the National Assembly for Wales. But it does underline the need to strengthen the voice of backbench Members and the Members of the Assembly as part of that discussion. I do share the frustration about the one-year spending round by the UK Government. Of course, if I'm right, that hasn't stopped the Scottish Government from offering more long-term assurance to their public bodies, but I do understand, of course, that it's not easy to do that. But doing that does allow them to use that funding more effectively, and in the climate that we face now, we need every pound to work as hard as possible. I thank John Griffiths for reminding us about education and the need to fund schools, again in this preventative context. And what we're looking for in general is this shift, this decisive shift to preventative investment, and youth services are a very important part of that. And just to respond quickly to some of the comments made by the Minister, who did give us a list of projects: Ynni Ogwen, I CAN in Bangor, the RSPB at Lake Vyrnwy, Tai Ceredigion and so forth. I do feel that that is the danger, isn't it? That is, you can point at individual projects to highlight something, but it doesn't necessarily represent a systemic change in the way that the Government proceeds to create its budget. And that comes back to the point made by Alun Davies: how can we strengthen that link between the budget lines and the policy ambition and the policy outcomes of the Government? That is, the difference between outputs and outcomes, and I do think that if we manage as a committee, as an Assembly and as a Government to resolve that conundrum and to create that clear link, rather than listing projects, then I think we will reach the point where I would like us to reach. So, with those comments, could I thank all the Members for contributing? I do feel that we have had a flavour of the kind of discussion that we should be having around the budget priorities of the Welsh Government, but to do that in the years to come much earlier in the process. Thank you.
Welsh: A gaf i ddiolch, o waelod calon, i bawb sydd wedi cyfrannu i'r ddadl? Rwy'n credu bod y drafodaeth rŷm ni wedi'i chael yn yr awr ddiwethaf yma wedi dangos pa mor werthfawr yw cael y math yma o drafodaeth, ac yn wir sut y byddai, efallai, cael trafodaeth ehangach eto o safbwynt amser a nifer y cyfraniadau yn cyfoethogi ac yn cynorthwyo, yn sicr, y Gweinidog ac eraill wrth ddatblygu cyllideb y Llywodraeth, ond ei bod hi'n bwysig gwneud hynny ar yr adeg ffurfiannol, gynnar yna, yn hytrach na fel rŷm ni wedi ffeindio ein hunain, yn anffodus y tro yma, yn ei chael hi'n hwyrach ymlaen yn y broses nag y byddem ni'n dymuno. Fe wnaf i bigo lan jest ar ambell un o'r pwyntiau. Dwi'n meddwl y cychwynnodd Nick Ramsay drwy ein hatgoffa ni o bwysigrwydd ymgysylltu â'r cyhoedd yn ehangach, ac yn amlwg mae hynny'n rhywbeth y mae'r Pwyllgor Cyllid yn trio ei wneud. Mae'n rhywbeth y dylai bob pwyllgor yn y Cynulliad yma fod yn ei wneud. Yn wir, dylai bob Aelod bod yn achub ar bob cyfle i ymgysylltu ag etholwyr. Dwi'n credu bod pwynt Mike Hedges ynglŷn â'r ehangu daearyddol yna hefyd, o safbwynt pwy rŷm ni'n siarad â nhw. Ac, wrth gwrs, mae ymgynghoriad y pwyllgor, sydd yn gorffen heddiw, fel yr oeddwn i'n sôn yn gynharach, hefyd yn gyfle i daflu'r rhwyd yna ymhellach. Roedd hi'n ddiddorol ac yn galonogol clywed nifer o Aelodau'n cyfeirio at ffactorau gwledig, wrth gwrs, fel un o'r meysydd sydd yn gweld tipyn o bwysau ar hyn o bryd. A dwi eisiau diolch i Alun Davies yn enwedig jest am ofyn y cwestiwn, 'Beth ŷm ni'n craffu?' mewn gwirionedd, oherwydd rŷm ni yn cael ein sugno i mewn i graffu llinell wrth linell, lle yn aml iawn, efallai, dŷn ni ddim yn cymryd y cam yna yn ôl i edrych ar siâp y gyllideb gyfan a sut mae hynny'n cysylltu ag amcanion neu uchelgais polisi'r Llywodraeth. Rwy'n credu bod hwnna yn ffactor canolog o'n gwaith ni fel pwyllgor, a phwyllgorau eraill. A phan soniodd e fod ganddo fe dair blaenoriaeth, roeddwn i'n poeni ei fod e'n mynd i ddweud, 'Blaenau Gwent, Blaenau Gwent a Blaenau Gwent', ond wnaeth e ddim, er clod iddo fe: addysg, trafnidiaeth gyhoeddus a newid hinsawdd. Ac, wrth gwrs, dyna'r pwynt. Hynny yw, bydd gan bob Aelod tair blaenoriaeth wahanol, dwi'n siŵr, fel rŷm ni wedi clywed gan eraill heddiw, a dyna yn union fwriad y ddadl yma, wrth gwrs, sef rhoi llwyfan a rhoi llais i'r blaenoriaethau hynny wrth i'r Llywodraeth ffurfio ei chyllideb. Mi wnaeth Rhun, Dawn Bowden ac eraill sôn am y tensiwn yma rhwng cyllido gwasanaethau iechyd a gwasanaethau eraill, a Mike Hedges hefyd yng nghyd-destun gwerth ataliol buddsoddi mewn gwasanaethau cymdeithasol neu ofal cymdeithasol yn enwedig. Rŷm ni wedi clywed yng nghyd-destun llywodraeth leol - . Mi ddefnyddiodd Nick Ramsay'r term ' saturation point ' a dwi wedi clywed ' tipping point ' a 'rŷm ni ar ymyl y dibyn.' Mae'r llinellau yma'n gyson yn cael eu dweud wrthym ni, ond dwi yn meddwl bod yr amser wedi dod i'r Llywodraeth 'front-o' lan i hyn a bod angen gwneud rhywbeth nawr am y sefyllfa. Mi gododd Mark Reckless bwynt pwysig, dwi'n meddwl, ynglŷn â'r disconnect rhwng ymgysylltu â rhanddeiliaid a'n craffu ni o'r gyllideb. Mae yn anochel, fel oedd e'n ei ddweud, oherwydd ei bod hi'n executive-led process ac efallai bod canfyddiad y cyhoedd yn un sy'n awgrymu eu bod nhw'n meddwl bod gennym ni fwy o ddylanwad efallai nag y byddem ni'n licio, yn sicr. Ond nid dim ond yng nghyd-destun cyllid mae hynny'n wir, wrth gwrs. Dwi'n meddwl bod hynny'n wir ym mhob cyd-destun yn aml iawn: y diffyg gwahaniaethu yma rhwng Llywodraeth Cymru a rôl Cynulliad Cenedlaethol Cymru. Ond eto mae'n tanlinellu, rwy'n credu, yr angen i gryfhau llais Aelodau meinciau cefn ac Aelodau'r Cynulliad yma fel rhan o'r drafodaeth honno. Dwi'n rhannu'r rhwystredigaeth ynglŷn â'r cylch gwariant un flwyddyn gan Lywodraeth y Deyrnas Unedig. Wrth gwrs, dyw hynny ddim wedi stopio, os dwi'n iawn, Llywodraeth yr Alban rhag cynnig sicrwydd mwy hirdymor i'w cyrff cyhoeddus nhw, ond dwi yn deall dyw hi ddim yn hawdd gwneud hynny. Ond mae gwneud hynny hefyd yn caniatáu iddyn nhw ddefnyddio'r arian hwnnw yn fwy effeithiol, ac yn yr hinsawdd sydd ohoni, mae'n rhaid inni wneud i bob punt weithio mor galed ag sy'n bosib. Diolch i John Griffiths am ein hatgoffa ni ynglŷn ag addysg a'r angen i ariannu ysgolion, eto yng nghyd-destun y gwariant ataliol yma. Yr hyn ŷn ni'n chwilio amdano fe mewn gwirionedd yw'r shifft yma, ontefe, rhyw fath o decisive shift i fuddsoddiad ataliol, ac mae gwasanaethau ieuenctid, wrth gwrs, yn un rhan bwysig iawn o hynny. Jest i ymateb yn sydyn i rai o sylwadau'r Gweinidog hefyd, mi gawsom ni restr o brojectau: Ynni Ogwen, I CAN ym Mangor, yr RSPB yn Llyn Efyrnwy, Tai Ceredigion ac yn y blaen. Dwi'n teimlo weithiau mai dyna'r perig, ontefe? Hynny yw, mae modd pwyntio at brojectau unigol i amlygu rhywbeth neu'i gilydd, ond dyw e ddim o reidrwydd yn cynrychioli newid systemig yn y ffordd mae'r Llywodraeth yn mynd ati i greu ei chyllideb. Mae hynny'n dod nôl, rwy'n credu, at yr hyn roedd Alun Davies yn ei ddweud: sut allwn ni gryfhau'r cysylltiad yna rhwng llinellau yn y gyllideb ac uchelgais polisi a chanlyniadau polisi'r Llywodraeth? Hynny yw, y gwahaniaeth yma rhwng outputs ac outcomes, ac rwy'n credu mai yn fanna, os lwyddwn ni i ddatrys fel pwyllgor ac fel Cynulliad ac fel Llywodraeth y conundrum yna a chreu'r cyswllt clir yna, yn hytrach na mynd ati i restru projectau, rwy'n credu efallai y byddwn ni wedi cyrraedd y man lle byddwn i'n licio inni gyrraedd. Felly, gyda hynny o sylwadau, eto, gaf i ddiolch i'r holl Aelodau am gyfrannu? Dwi'n teimlo ein bod ni wedi cael blas ar y math o drafodaeth y dylen ni fod yn ei chael o gwmpas blaenoriaethau cyllidebol Llywodraeth Cymru, ond i wneud hynny yn y blynyddoedd i ddod yn llawer, llawer cynharach yn y broses. Diolch.